Nota de premsa – 30/08/17

**12 palistes espanyols competiran en la final de la Copa del Món de Canoe Eslàlom de la Seu d’Urgell**

**El Parc Olímpic del Segre acollirà un fins a 272 participacions de 37 països d’arreu del món. L’equip espanyol estarà integrat per 12 palistes, entre els quals destaquen els bascs Maialen Chourraut (K1D) i Ander Elosegui (C1H), or i 8è en els passats Jocs Olímpics de Rio 2016, respectivament. Alhora, ressalta la figura de la catalana Núria Vilarrubla (C1D), Campiona d’Europa a Liptovsky Mikulas (SVK) el 2016.**

**Enguany, la Seu d’Urgell serà l’última parada del circuit de la Copa del Món de Canoe Eslàlom, competició que tindrà lloc del 8 al 10 de setembre.**

Del 8 al 10 de setembre arriba a la Seu la final de la Copa del Món de Canoe Eslàlom, després de visitar Praga (República Txeca), del 16 al 18 de juny; Augsburg (Alemanya), del 23 al 25 de juny; Markkleeberg (Alemanya), del 30 de juny al 2 de juliol i Ivrea (Itàlia), de l’1 al 3 de setembre.

Enguany hi haurà un total de 272 participacions, entre canoistes i caiaquistes, d’un total de 37 països, entre els quals es troben: Alemanya, Andorra, Argentina, Austràlia, Àustria, Bèlgica, Brasil, Canadà, Croàcia, Eslovàquia, Eslovènia, Espanya, Estats Units, França, Gran Bretanya, Hongria, Irlanda, Itàlia, Japó, Kazakhstan, Marroc, Nepal, Noruega, Nova Zelanda, Països Baixos, Polònia, Portugal, República Txeca, Rússia, Senegal, Suècia, Suïssa, Tailàndia, Togo, Ucraïna, Xile, Xina.

**L'equip espanyol, amb moltes ganes**

L’equip espanyol de la RFEP, que enguany estarà integrat per 12 palistes, competirà a casa amb la màxima motivació.

En caiac (K1) masculí, els tres palistes espanyols seran Samuel Hernanz, Joan Crespo, amb llarga experiència en les Copes del Món disputades a la Seu en edicions anteriors, i David Llorente. La modalitat masculina de canoa (C1) comptarà amb la presència d’Ander Elosegi, que va quedar 8è en els JJOO de Rio 2016, Miquel Travé i Daniel Marzo.

En la categoria femenina de caiac (K1), competirà Maialen Chourraut, que va aconseguir una medalla d’or en els passats Jocs Olímpics de Rio 2016 millorant el bon resultat obtingut en els JJOO de Londres’12, on es va fer amb el bronze. Bones sensacions que s’estan repetint aquesta temporada, ja que en les tres primeres proves de Copa del Món ha aconseguit la medalla d’or en K1D a Praga. L’acompanyaran Irati Goikoetxea i Marta Martínez, bronze en la categoria de caiac a la Copa del Món de Canoe Eslàlom de la Seu d'Urgell al 2015. En canoa femenina (C1), la prova comptarà amb la participació de les palistes Núria Vilarrubla, esportista catalana que aquesta temporada s’ha fet amb la medalla de plata en C1D a Augsburg, Annebel Van der Knijff i Klara Olazabal.

Finalment, David Llorente, a banda del K1, participarà també en la modalitat d’Eslàlom Cros (CSLX) masculina.

**CAIAC HOME K1:**

|  |  |  |
| --- | --- | --- |
| **Palista** | **Categoria 2017** | **Club** |
| Samuel Hernanz | Sènior | ATSS |
| Joan Crespo | Sènior | SANTIAGOTARRAK |
| David Llorente | Sènior  | RIO ERESMA |

**CAIAC DONA K1:**

|  |  |  |
| --- | --- | --- |
| **Palista** | **Categoria 2017** | **Club** |
| Maialen Chourraut | Sènior | ATSS |
| Irati Goikoetxea | Sènior | ATSS  |
| Marta Martínez | Sènior | CADI C.K |

**CANOA HOME C1:**

|  |  |  |
| --- | --- | --- |
| **Palista** | **Categoria 2017** | **Club** |
| Ander Elosegi | Sènior | SANTIAGOTARRAK |
| Miquel Trave | Júnior | CADI CK |
| Daniel Marzo | Sènior | CAPITÁN NEMO |

**CANOA DONA C1:**

|  |  |  |
| --- | --- | --- |
| **Palista** | **Categoria 2017** | **Club** |
| Núria Vilarrubla | Sènior | CADI C.K |
| Klara Olazabal | Sènior | SANTIAGOTARRAK |
| Annebel Van der Knijff | Sènior | CADI C.K |

**Eslàlom Cros CSLXM:**

|  |  |  |
| --- | --- | --- |
| **Palistes** | **Categoria 2017** | **Club** |
| David Llorente | Sènior  | RIO ERESMA |

**Comitè Organitzador**

Sr. D. Juan José Román Mangas

President RFEP, que actuarà com a President d’aquest Comitè

Sra. Dª. Ana Muñoz Merino

Directora General d’Esports del Consejo Superior de Deportes

Sr.D. Gerard Figueras Albá

Secretari General d’Esports de la Generalitat de Catalunya

Sr. D. Albert Batalla Siscart

Alcalde de La Seu d’Urgell

Sr. D. Joan Reñé i Huguet

President de la Diputació de Lleida

Sr. D. Joan Ignasi Rosell Urrutia

President de la Federació Catalana de Piragüisme

Sr. D. Jean Michel Prono

President del Comitè d’Eslàlom de la Federació Internacional de Canoa

Sr. D. Ramon Ganyet i Solé

Director Executiu del Comitè Organitzador

Sr. D. Marc Vicente Cases

President del Club Cadí Canoe Kayak

Sra. Dª. Meritxell Rodríguez Cadena

Secretària General del Comitè Organitzador

Sr. D. Francesc Ganyet i Solé

Gerent de Parc Olímpic del Segre

**Programa de la competició 2017**

Del 4 al 7 de setembre

Entrenaments oficials per grups

Dimecres, 6 de setembre

11:00 h: Reunió de caps d'equip

Dijous, 7 de setembre

Entrenaments oficials

13:30 h: Reunió d'àrbitres

14:30 – 15:08 h: Classificatòries d’Extreme Eslàlom (CSLX) K1H – K1D

15:30 h: Construcció del circuit de les classificatòries

17:15 h: Demostració i assaig tècnic per a àrbitres, auxiliars i voluntaris. Aprovació del circuit de competició, demostració llarga.

20:00 h: Cerimònia d’inauguració

Divendres, 8 de setembre

9:00 – 18:11 h: Classificatòria: C1H, C1D, K1H, K1D i C2Mx

18:30 h: Construcció del circuit de semifinals i finals

19:40 h: Demostració

Dissabte, 9 de setembre

9:20 – 12.18 h: Semifinal de C2H, C1D i K1H

13:30 – 15:00 h: Final de C2H, C1D i K1H

15:05 h: Lliurament de medalles prova i de la classificació final de Copa del Món

16:15 – 17:12 h: Extreme Eslàlom (CSLX) K1H – K1D

17:15 h: Lliurament de medalles

Diumenge, 10 de setembre

10.00 – 12:14 h: Semifinals de C2Mx, K1D i C1H

13:30 – 14:38 h: Finals de C2Mx, K1D i C1H

14:40 h: Lliurament de medalles de la prova i de la classificació final de Copa del Món

15.14 h: Cerimònia de clausura

**Informació general**

La Seu d'Urgell (Alt Urgell - Lleida), capital dels Pirineus, està ubicada a 10 quilòmetres d’Andorra i a 180 quilòmetres de Barcelona. Té 12.500 habitants i es troba a una altitud de 700 m sobre el nivell del mar. La ciutat és un important centre de serveis i geogràficament està en la confluència dels rius Segre i Valira, tret que la converteix en un centre reconegut a nivell mundial per practicar esports d'aigües braves.

Hotels, restaurants, reserves:

Telf +34 973 351 511

reserves@turismeseu.com

<http://www.turismeseu.com>

**Contacte esdeveniment**

2016 Canoa Eslàlom ICF Copa del Món

La Seu d'Urgell - Espanya

canoeslalomseu@parcolimpic.cat

<http://canoeslalomseu.parcolimpic.cat>

<http://www.rfep.es>

#canoelaseu

Parc Olímpic del Segre

Parc del Segre

25700 La Seu d'Urgell

Tel: +34 973 36 00 92

Fax: +34 973 36 01 92

parcolimpic@parcolimpic.cat

<http://www.parcolimpic.cat>

**Més informació web oficial de la competició**

<http://canoeslalomseu.parcolimpic.cat>

**Acreditacions per a premsa**

<http://bit.ly/2gYFzoS>

**Servei de premsa**

Xènia Fortea M. 607 754 170 | xfortea@xcommunication.es

Toti Rosselló M. 670 763 555 | toti@xcommunication.es